text:
Il non dal mês al ven di December, il diesim dal antîc calendari roman di Numa. Dicembar al è il diesim secont e ultin mês dal an. Chi la grande ruede dal timp e ferme la sô corse, lant daûr di chê dal soreli che si ferme tal so pont plui bas, il solstizi. Di fat, viers il vincjesim prin dì il soreli al pâr tocjâ il pont plui profont de elìs li che al ferme la sô corse tal emisferi austrâl o zodiac di meridion par tornâ a cjapâ la corse par ledrôs, chê viers setentrion, che lu puartarà fintremai al solstizi di Istât. Par chest, Dicembar al siere dal dut la Sierade e al fâs tacâ l’Invier. Tal grant moment dal solstizi, lis zornadis a son ridusudis al lôr minim di lûs e di durade, intant che lis gnots a son ae lôr colme di scûr e di lungjece; al è chest il moment critic dal passaç dal solstizi, pont clâf dal cicli eterni dal timp e dal cosmi, li che il scûr al vinç su la lûs, cuant che dut al mûr par tornâ a nassi, dut al finìs par tornâ a scomençâ tal ritmi misteriôs dal univiers.
In chest pont di fonde dal calendari atronomic, fieste de lûs che e torne a nassi (o ben Nadâl dal soreli) e che e tache a tornâ a cjapâ fuarce te maree dal scûr, tantis civiltâts e tradizions di culture a àn celebrât simbolisims di soreli une vore fuarts e il stes cristianisim al à logât propri a chest pont la nassite di Jesù Crist. Duncje, la grande fieste dal solstizi-Nadâl e à metût adun une vore di caratars e significâts sacris, magjics e tradizionâi che ancje la “societât agrarie” furlane e à simpri fiestezât, tramandant fin al dì di vuê dute une schirie di usancis e consuetudinis popolârs. Tal Friûl de alte il simbolisim dal solstizi (vâl a dî lis alegoriis de lote jenfri la lûs e il scûr) al è ancjemò introdusût de fieste di Sant Nicolau cu la sô lote cuintri i krampus, entitâts des tenebris e fuarcis ctoniis de nature, par po jessi puartât indevant dapardut de fieste di Sante Luzie (date antighe dal solstizi di Invier) che come Sant Nicolau e puarte regâi augurâi ai fruts. E va indevant duncje cul Nadâl, fieste des fiestis te tradizion de partecipazion ai rituâi religjôs, aes usancis culinariis, aes lûs dal peç furnît pe fieste e al presepi, par po lâ indevant tai rituâi de cuestue di bon auspici e des usancis dal Prin dal an par sierâsi, propri un mês dopo dal so inizi, tal grant spalt pe fieste de Pasche Tafanie.
In Dicembar i cuadris de nature a son dispueâts, fers e desolâts, come muarts sot di cîi pençs; i arbui incantesemâts, la jerbe secje e scridelide, monts, culinis, boscs e plans a son deserts, a tremin sot des scoreadis di aiar glaçât o a son sepulîts sot di une coltre di nêf, intant che il mâr al è in burascje o ingrispât des bugadis de buere. In Dicembar dut al è pardabon finît sot dal mantiel dal frêt, de glace, de nêf e des brinadis. Dome tal scûr e clip vintri de tiere la vite vegjetâl e polse tes lidrîs e tes semencis che planc a planc si trasformin, biel che chê animâl e duar fisse, te spiete che al torni il clip dal soreli. ❚
✒ Mario Martinis
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +


c: text/html

text:
Che lis identitâts a comunichedin, e je une biele robe. Che al sedi une biele robe ancje che a sparedin la plui part, chês che no son funzionâls intun mont di funzionalitât marcantîl gjeneralizade, no je mai stade par me une biele robe. No si vuadagne nuie e si piert une vore. E si ofint la civiltât. A imparâ une altre lenghe si vuadagne, a capîndi la identitât culturâl storiche si vuadagne, ma a pierdi la proprie, chê che nus lee ae nestre identitât storiche, si piert e vonde. Chel che si vuadagne al è in gjenar la ignorance di se, des lidrîs propriis, e une disponibilitât acritiche a ogni conformisim culturâl di importazion. La civiltât umanistiche e da valôr aes espressions umanis, e met il lôr significât intune proiezion universâl, ma lis vûl te concretece storiche che a son nassudis, chê che e je identitât.
Se a son autentichis, a àn di vignî di une identitât profonde, no de omologazion funzionâl. Cun chestis ideis o soi partît che a son cuasi cincuante agns prin, de fin dai agns 60, par une bataie umanistiche e dal dirit, pe mê Tiere, pe mê int, par dut ce che o ai amât, par mê fie, par me.
Cumò, a mi, mi reste la memorie di ce che o ai fat.

robotstxt: allowed

filter: keep


text:
6,00 € 4,00 €
… E ALTRIS ZÛCS ENIGMISTICS
a cura di / par cure di ALESSANDRA KERSEVAN e GIULIANO VELLISCIG
Un imprest didatic par imparà zuiant. Il prin numar al è pai fruts, il secont pai frutats de scuole medie, ma ancje gjoldibii e plasevui pai grants. Il tierç numar par ducj.
Imparare giocando. Il primo numero è dedicato alle scuole elementari, il secondo ai ragazzi delle medie. Entrambi sono piacevoli e divertenti anche per i grandi. Il terzo numero è per tutti.
E à colaborât: Francesca Gregoricchio
Dissens pai zûcs di Francesca Gregoricchio e Paola D’Elia
Dissen de cuvierte e impagjinazion: Paola D’Elia
Revision pe grafie uficiâl: Elena Pecile (Sportel pe lenghe furlane dal Comun di Tavagnà) e Donato Toffoli
Esaurito
Il progjet di cheste publicazion, tacât cu la edizion pai fruts des scuelis primariis e po dopo des mediis, si siere cun chest librut indreçât ai grancj, che al met adun simpri la lenghe furlane e il zûc.
Un Mandi di cûr
Recensioni
Ancora non ci sono recensioni.
Ti potrebbe interessare…
-
6,00 €4,00 €
… E ALTRIS ZÛCS ENIGMISTICS a cura di ALESSANDRA KERSEVAN Un imprest didatic par imparà zuiant. Il prin numar al è pai fruts, il…
-
6,00 €4,00 €
… E ALTRIS ZÛCS ENIGMISTICS a cura di ALESSANDRA KERSEVAN Un imprest didatic par imparà zuiant. Il prin numar al è pai fruts, il…
-
14,00 €
di CARLO TOLAZZI Savê che No dome modon e je une frase che si pues lei cul istès significât sei tacant di çampe sei…
Prodotti correlati
-
45,00 €40,00 €
di DANTE ALIGHIERI voltât par furlan / traduzione di AURELIO VENUTI Le tre Cantiche della Divina Commedia, tradotte in friulano. Aurelio Venuti, appassionato…
-
12,00 €8,00 €
di FRANCESCO INDRIGO La panchina delle parole perdute affiora e riaffiora: cornice ineludibile, anche quando la sua presenza è solo postulata, collante, garanzia per…
-
8,00 €
di FRANCESCA GREGORICCHIO Une famee dome di feminis, cuntune none bisse che e vîf te dispense e une none che e cusine di continui.…
-
16,00 €
di ALESSANDRA KERSEVAN e GIANCARLO VELLISCIG Un lavôr zaromai “storic”, che al à compagnât gjenerazions di fruts furlans. Librut e CD a proponin cjançons e filastrocjis…
-
8,00 €
di FRANCESCA GREGORICCHIO Un avocat e un grafic che a lavorin te stesse cjase, là che a vivin cuntun nono avilît e che nol…
-
15,00 €
STORIIS DI FÛC E DI FUM / STORIE DI FUOCO E DI FUMO di CRISTINA NOACCO Lizeris, ferbintis, dramatichis, zentîls. Lis conte la vôs…
-
13,00 €
di RUDYARD KIPLING Traduzioni e illustrazioni / Traduzions e ilustrazions: FRANCESCA GREGORICCHIO Opare uniche tal so gjenar: lis plui bielis storiis di Kipling sui animâi…
-
13,00 €
POESIE 1991-1995 di LEONARDO ZANIER Poesiis par furlan cun traduzion par talian. Une poesie che fevele, di animâi, di plantis, di cunfins, di ints,…
-
8,00 €
di FRANCESCA GREGORICCHIO Loreta e à une famee che e pararès un pôc strambe. Ma ce isal di stramp tal vê une mari che…
-
12,00 €
di GEORGE ORWELL voltât par furlan / traduzione di LUCA DE CLARA Traduzion di un dai tescj plui famôs de leterature mondial, Animal Farm,…


text:
#07 – Auroris e Amonts
Chê buinore Dele si sveà cun vigôr. Al jere tant timp che nol sucedeve, e sintive che il materàs i macolave i vues. E vignive di un amont neri come il cjalin, dulà che mai nuie al cambiave di colôr, e veve pierdût la emozion di vivi.
Si metè in senton. Une brise di aiar e movè lis tendutis lassant jentrâ te cjamare un rai di soreli che si poià sore une scjatule cuasi platade parsore dal armaron, l’involontari moviment des tendutis cubiât cul lusôr al rimovè il strât di polvar che le cuvierzeve, faliscjis di colôrs si alçarin jemplant di moviments la stanzie.
Recuperade la scjatule le poià sul scagnut, si indalegrà sintint un benstâ fisic, e cjalà lis bucolichis senis pituradis che le ornavin. Purpûr un sens di pudôr le blocave tal vierzile, e veve pôre dal contignût, di cjatàsi cun chês fotografiis che le ritraevin dilunc de sô vite. Di tant zirâle e voltâle, il mecanisim de scjatule si azionà di bessôl vierzintsi, forsit plui cul desideri che cun la volontât di fâlu.
Cualchidune des fotografiis le ripuartavin a lontans ricuarts plens di auroris prometentis e altris, plui resintis, le mostravin vistude di neri pal corot. In chel moment si de cont che e jere rivade li che la crosere e divît lis stradis. Un lamp di savietât le conseave di cjapâ in man di gnûf lis redinis de sô vite, sigure che il piês al jere passât. E rivave a capî che chei ricuarts sveâts a traviers des imagjinis a vevin il podê di riparâ lis auroris e i amonts vivûts.
Dele e jere stufe, strache di stâ sot il comat di chês crôs che no le lassavin plui respirâ. E voleve colorâ ce che i restave dal vivi. Si svicinà al barcon vierzintlu, un rai di soreli aviertan al cjareçà chel vîs ingjavât e grispôs.
La vite i slungjave di gnûf la man.
di ***
#1***


text:
Cassilde e talpinave pal bosc, inmusonide, spacant lis mans par aiar di tant inrabiade che e jere.
E balinant in ca e in là, cence mete, si intivà cuntun casot che no veve mai notât prime, in part scuindût di arbui grandonons. Di une buse tal tet e vignive fûr un fumeron scûr che si intardave tal cîl cuiet. Cassilde, curiose, e le a cucâ pe puarte in sfrese…
In chel casot tal mieç dal bosc e viveve une vecjute, che ti saveve un grum di robis di striaments e di jerbis. Cassilde e tacà a lâ a cjatâle cuasi ogni dì, e intant che le judave a messedâ cualchi bevaron misteriôs tal so cjalderon, le scoltave a contâ di di spirts çuets, e di lune plene, e di civuitis loschis.
La frute, par so cont, i contà a la vecje di chês tristatis des sôs sûrs, e di ducj i dispiets che i fasevin, rivant simpri a menâle pal nâs nome parcè che e jere la plui piçule. Lunis i vevin dât di mangjâ un biscot salât; miercus i vevin metût un madrac te sachete; e vinars a buinore le vevin sveade dut a colp, prime che al cricàs il dì, berlant:
“Cassilde, Cassilde! Jeve, che al è rivât il to regâl!”
“Cuâl regâl?” e veve rispuindût cun vôs di sium.
“Va di fûr, va a viodi!”
La puare frute, cui voi ancjemò mieçs vuarps tal scûr de albe, e veve cjatât tal zardin un cjavalut cu la criniere palombe e une musute simpatiche; e veve subit tacât a corii incuintri par montâi parsore cuntun salt… e finîle a robaltâsi par tiere, tal pantan.
Sì, parcè che nol jere migo un cjaval: al jere un pipinot fat cul fen e cuatri pâi pes gjambis (difat, si jere ancje implantade une sclese tal dêt).
A la fin, cu la scuse che si jere sporcjade, le vevin butade tal flum e dopo picjade a un arbul, par oris. “Ti lassìn ca a disgotâ”, i vevin dit ridint prime di slontanâsi.
Chês dôs frutis a jerin propit figuris porchis, la vecjute lu veve confermât. “Fasìn un pat, alore”, i veve dit a la frutine, “Tu tu sês zovine e tu viodis ben; jo ormai no viôt cuasi nuie, e no rivi plui a lei tal gno libri di incjantesims. Se tu mi judis me, jo ti judarai te, vino di fâ un pat?”.
La vecjate e veve mantignude la promesse. Cassilde, che no saveve ancjemò lei, e veve tornât a dissegnâ plui grancj chei segns che e viodeve tal libron de vecje e jê, par ricompense, i veve insegnât une formule magjiche.
Tornade cjase di corse, no fidant la ore di vê il so svindic, e frontà lis sûrs.
“Gyík Denevér Pók!” ur berlà cuintri.
“Ce robe?” e disè Lorelie.
“Gyík Denevér Pók!”
“Çavariistu, insemenide?” e disè Morgause.
“Gyík Denevér Pók!”
E dut ator di lôr a tacarin a balâ des faliscjis.
E jere rivade la gnot. A cjâf in jù, grampade al ramaç di un arbul, Lorelie e disè: “No rivi a crodi che tu sedis stade cussì stupide. Ce fasio, cumò, impresonade tal cuarp di un gnotul?”
“E trop timp varìno di restâ cussì?” e domandà Morgause, stazant l’aiar cu la so lenghe di lisierte. “O dovarès mangjâti”
“No, no stâ a mangjâmi! Jo no savevi! Jo no crodevi!” e vaiuçave Cassilde de sô tele di ragn. “No stêt a mangjâmi! Par plasê!”.
Cuintri de sacume de lune, lis trê a lumarin une figure umane cuntun cjapielat, montade su di une scove.
Une ridade maline e rivocà tal aiar: “Ahahahah. O soi ancjemò jo la plui triste”.
di Pablo Gortan


text:
O soi sveât adore, nol criche anciemò dì.
O spieti che al vegni sù il cafè par bevilu e partî, o ai za cjamât, îr sere, in machine il cavalet, i pinei, i colôrs e dut l’armamentari che mi servìs par piturâ.
Cualchi zornade fa o ai cjatât, ae fin de planure li che lis culinis a scomenzin, un puest là che al somee che il soreli, cuant che al jeve, si fermi par un moment.
Ae fin di Setembar la rosade e je simpri bondante e i prins rais dal soreli, rivant une vore inclinâts, e varessin di fale sflandorâ come pieris preseadis, par chest mi spieti une maravee di colôrs.
O voi a piturâ un cuadri, come che si use di “en plein air” no sai se o rivarai a rindi chel che mi spieti di viodi: o soi plui convint di butâ vie timp e colôr.
Fermi la machine, smonti, tiri fûr il cavalet e dut il rest, met a puest, prepari e ve che il soreli al tente di fasi viodi o spieti che al si decidi a cjapâ fuarce par dâmi la lûs juste cuant che cun la code dal voli le viôt.
E ven jù de rive, zovine, biele, cu le vieste che e tapone ma e lasse imaginâ e cjaminant svelte e môf la jerbe fasint colâ le rosade e la jerbe e cambie di colôr come il mâr cuant che e passe une barcje.
La lûs e il paesaç che o cirivi a chê vision a sparissin.
O rivi a capî a colp i grancj pitôrs: Botticelli cun le sô Venere, Tiziano cun la Venere di Urbin e Goya cun le Maja desnuda.
Le fermio? Ce i disio? I domandio se o pues piturâle?
E rive dongje di me .
Dai lavris mi jes la robe plui stupide che o podares disi: “Frute, dulà vâstu cussì di buinore?”
E jê: “O voi a cagâ tes tamossis che a cjase no vin il cagadôr”.
di Pauli Fantini
#923


text:
Un grum agradît il discors in memorie fat dal sindic Honsell, rivât cu la fasse e il confenon dal Comun, par presentâ i onôrs de citât “a une citadine esemplâr, dut intun amante de tradizion e vierte al avignî e a lis sôs problematichis”. Li che il tenôr Gianfranco Savorgnan al intonave l'”Ave Verum” di Mozart e la puartevôs dal coordenament dal cuartîr, siore Laura Paviotti, e leieve l’ultin salût dal comitât, su la casse e jere ben in mostre la bandiere dal Borc de Stazion, blancje e nere cul profîl colôr ferovîr des divisis di une volte; tor ator, i segnacui de plui mastine societât civîl udinese e furlane: des insegnis dai cinc cuintîrs dal Fogolâr Civic furlan e sloven ai confenons de Academie dal Friûl, de clape dal Bordolee Antîc e de Confraternite dal Crist. Tantonis lis rapresentancis di associazion: dal Club UNESCO di Udin a la Pro Loco citadine dal Borc dal Soreli, dal Cordicom regjonâl a la fradaie de Bancje dal Timp. In ideâl, Udin, il Friûl e no dome, i politics – chei che a comandin e chei che a son cuintri – e la societât impegnade, si son dâts dongje, duncje, de bare di Francesca De Marco, intimpade e salde promotore di un spirt civic locâl rignuvît e cun sintiment viert al mont tant che a pandin zaromai di dîs agns di ativitât dal coordenament citadin dal borc feroviari de storiche capitâl furlane. Prin dal funerâl, stât alì de glesie udinese dal Carmin ai 25 di Març 2014, di cetantis bandis a jerin rivâts mes di corot afetuôs, no di ultin chel dal cuestôr di Triest, dot. Giuseppe Padulano (“O ricuardi la Siore Francesca cun tant afiet”), passât là di Udin e promotôr convint di une “sigurece partecipade” dal teritori che e movi in ben ancje i citadins, tant che e bateve ancje la De Marco al comant dal so comitât civic. Comozion po pe dediche de dot.e Anna Peruch, part fondadore dal coordenament dal Borc de Stazion: “Nol è facil savê fâ bocje di ridi cuant za il cûr al slente il so bati, ma tu tu lu âs fat, coragjose e dolce compagn di simpri. La tô vite e je stade un regâl di amôr che o conservarai tal scrign des robis miôr. Cun Gjo, cjare amie, o sai che serene tu passarâs chel puint sul arc di Sant Marc, riduçantnus inmò, di là sù”. “Puare la nestre Francescje, nus displâs cetant. E jere une grande femine, e sarà simpri vive tal nestri cûr” al à scrit in furlan perfet l’academic prof. David Bizjak, coordenadôr dal Fogolâr Civic de Primorska (Litorâl Sloven), rivât pes esecuiis cuntune delegazion di Tolmin. Prin di ducj i sorestants di Udin, l’assessôr dot. Enrico Pizza al veve mandât un messaç passionât di corot in memorie de mertorie citadine. Tal zîr des associazions che la De Marco e veve dentri une part di rivuart za si fevele de intestazion minim di une jeche a la Siore dal Borc de Stazion che il sindic Honsell in amicizie le batiave par “cret”: il prof. Alberto Travain, dean dal
Fogolâr Civic e component di prosorestanzie di chel coordenament borghesan di Udin, al propon il strop di Plaçâl de Republiche, “che di li si viodin tant la Stazion che Palaç Daronc, borc e citât, cuartîr e Comun, emblemis di chês dôs misuris dal vivi civîl e sociâl che la De Marco e à savût compagnâ e fâ incuintrâ cun sens civic”. Al merete ripuartât ca daûr prin di dut il test de dediche memoriâl des sorestanziis di Fogolâr Civic e Academie dal Friûl a la benemerite mancjade. “‘Cuant che si è anzians no si à pôre e si è in dovê di salvâ la zoventût! Mai molâ!” (Francesca De Marco) / MANDI, FRANCESCA! / Il deferent e afetuôs cumiât di Fogolâr Civic e Academie dal Friûl par une amie e une consûr che no si dismenteile sul pont dal impegn a favôr de comunitât in timp di mondializazion… / Duncje, Francesca De Marco e je muarte. E je muarte la amie, la intimpade deane dal Coordenament Citadin dal Borc de Stazion di Udin, preseade une vore e cetant ferbinte, figure impuartante ancje tal Moviment Civic Culturâl Alpin-Adriatic dal Fogolâr Civic e compagn tal Circul Universitari Furlan de Academie dal Friûl, cence peraulis pal displasê grant cumò di une pierdite che e je tant grivie che cence rimiedi. Une pierdite grivie no dome pes clapis che a àn vût l’onôr di vê la nestre Francesca tra i lôr confradis e di conferîi ancje funzions di rivuart. Une pierdite grivie mighe no dome pai siei amîs, che a àn simpri gjoldût de sô buine peraule, de sô scletece, de sô onestât, dal so benvolê. Une pierdite grivie no dome pal cjâr so borc alì che e je nassude e che fin tal ultin lu à vût iniment, che i tignive tant. Il trapàs di Francesca De Marco al è cun di fat une pierdite grivie, anzit, grivie ma tant, pe citât interie, pai citadins ducj, pe societât civîl dute cuante, pal mont civist di Udin e Friûl cjapâts dentri ducj, che cumò a son vuarfins di une persone che, a ‘nd è sigûr pocjis in chei timps culì, che e à mostrât di vê un tacament salt, ferbint e munific al ben de sô tiere e a chel de sô int. Francesca De Marco par nô e restarà tant che un santul in cîl, une bielestele, un riclam, un spieli, pe sô umanitât e come vuide storiche di chel che al è stât fin cumò dabon il plui vivarôs, combatîf, atent e propositîf comitât citadin di borc dal centri di Udin di chel secul ca. Une femine che e veve fat dal privât de sô vite un regâl gjenerôs pe sô comunitât. Sigûr le avilivin la incomprension e ciertis facilis sfuarçaduris che e jere sogjete ogni tant la sô opare e chê dal coordenament sot di jê, une opare sclete, dute a favôr di une integrazion che e fos rispietose dai ultins rivâts ma ancje des tradizions di une tiere, a favôr di une sigurece che no fos parvence e par un lavorâ concret e sincîr di citadins e sorestants insiemi… Scomençant, ancjemò di frute, di vivandiere dai depuartâts passâts pe stazion dai trens ca di Udin te Ultime Vuere e finint come santule e come pioniere di une idee di borc citadin furlan di chest secul, miscliç armoniôs di tradizion e mondializazion, il ritrat di Francesca si presente a ducj propit tant che un model te societât civiche dal Udin dal dì di vuê. ‘Cuant che si è anzians no si à pôre e si è in dovê di salvâ la zoventût!’: cheste frase culì, proferide ai 2 di Otobur 2013 pe Fieste dai Nonos de Citât, inmaneade dal so tant stimât pre Tarcisio Bordignon, co la salût za i deve suspiet, e baste pardavêr par palesâ misure e prospetive dal personaç in cont dal so amôr pal prossim. Sul moment di un cumiât dal gjenar lis peraulis sigûr no bastin o no si cjatin, no son avonde, par fâi onôr a une tâl figure dal nestri Udin: mût di riverîle al è dome chel di cjapâle di spieli e di lâi daûr su chê strade istesse. ‘Duri al pezzo! Mai molâ!’ al jere il sproc di Francesca, che al jere ancjemò di puar so pari che jê i voleve tant ben. Sù alore, duncje, in particolâr i amîs dal Coordenament Citadin dal Borcde Stazion di Udin: ancjemò indevant, simpri, insiemi ducj cuancj, tal ricuart di chê “crete” – che le veve batiade une volte cussì, cun afiet, il Sindic – che tal nestri cjâf e je lade in cîl cumò a cjapâ puest framieç des stelis plui luminosis dal firmament de nestre citât”. Des rapresentancis movimentâls dal Fogolâr Civic si ricuardin in particolâr, in plui dai coordenadôrs furlan e sloven, prof. Alberto Travain e prof. David Bizjak, i banderârs di sezion siore Marisa Celotti, sâr Franco Dorigo, sâr Francesco Nicolettis, siore Luigina Pinzano e siore Jole Deana, e po il vessilîr gjenerâl sâr Gianfranco Passone.
MARTARS AI 25 DI MARÇ 2014
Un grum agradît il discors in memorie fat dal sindic Honsell, rivât cu la fasse e il confenon dal Comun, par presentâ i onôrs de citât “a une citadine esemplâr, dut intun amante de tradizion e vierte al avignî e a lis sôs problematichis”. Li che il tenôr Gianfranco Savorgnan al intonave l'”Ave Verum” di Mozart e la puartevôs dal coordenament dal cuartîr, siore Laura Paviotti, e leieve l’ultin salût dal comitât, su la casse e jere ben in mostre la bandiere dal Borc de Stazion, blancje e nere cul profîl colôr ferovîr des divisis di une volte; tor ator, i segnacui de plui mastine societât civîl udinese e furlane: des insegnis dai cinc cuintîrs dal Fogolâr Civic furlan e sloven ai confenons de Academie dal Friûl, de clape dal Bordolee Antîc e de Confraternite dal Crist. Tantonis lis rapresentancis di associazion: dal Club UNESCO di Udin a la Pro Loco citadine dal Borc dal Soreli, dal Cordicom regjonâl a la fradaie de Bancje dal Timp. In ideâl, Udin, il Friûl e no dome, i politics – chei che a comandin e chei che a son cuintri – e la societât impegnade, si son dâts dongje, duncje, de bare di Francesca De Marco, intimpade e salde promotore di un spirt civic locâl rignuvît e cun sintiment viert al mont tant che a pandin zaromai di dîs agns di ativitât dal coordenament citadin dal borc feroviari de storiche capitâl furlane. Prin dal funerâl, stât alì de glesie udinese dal Carmin ai 25 di Març 2014, di cetantis bandis a jerin rivâts mes di corot afetuôs, no di ultin chel dal cuestôr di Triest, dot. Giuseppe Padulano (“O ricuardi la Siore Francesca cun tant afiet”), passât là di Udin e promotôr convint di une “sigurece partecipade” dal teritori che e movi in ben ancje i citadins, tant che e bateve ancje la De Marco al comant dal so comitât civic. Comozion po pe dediche de dot.e Anna Peruch, part fondadore dal coordenament dal Borc de Stazion: “Nol è facil savê fâ bocje di ridi cuant za il cûr al slente il so bati, ma tu tu lu âs fat, coragjose e dolce compagn di simpri. La tô vite e je stade un regâl di amôr che o conservarai tal scrign des robis miôr. Cun Gjo, cjare amie, o sai che serene tu passarâs chel puint sul arc di Sant Marc, riduçantnus inmò, di là sù”. “Puare la nestre Francescje, nus displâs cetant. E jere une grande femine, e sarà simpri vive tal nestri cûr” al à scrit in furlan perfet l’academic prof. David Bizjak, coordenadôr dal Fogolâr Civic de Primorska (Litorâl Sloven), rivât pes esecuiis cuntune delegazion di Tolmin. Prin di ducj i sorestants di Udin, l’assessôr dot. Enrico Pizza al veve mandât un messaç passionât di corot in memorie de mertorie citadine. Tal zîr des associazions che la De Marco e veve dentri une part di rivuart za si fevele de intestazion minim di une jeche a la Siore dal Borc de Stazion che il sindic Honsell in amicizie le batiave par “cret”: il prof. Alberto Travain, dean dal


text:
…a Cividât e intes Valadis dal Nadison
la idee e je chê di rivâ ad ore a fâ un PARC cence confins par podê gjoldi des bielecis naturâls dilunc il Nadison… il progjet al ten dentri dutis lis aministazions indulà al passe il flum, ven a stai Cjaurêt, Taipane, Pulfar, S. Pieri dal Nadison, Cividât, Premariâs, Manzan, S. Zuan dal Nadison, Cjopris Viscon e Trivignan… chestis aministrazions a àn fat un acuardi clamât “contrat di flum” par meti in vore il progjet… tant che la Associazions Parc dal Nadison e à inmaneât Festinparco, une fieste che si davuelç ogni an, dal 2014, par pandi cheste biele idee… e domenie a jerin cetantis robis di podè fâ e nô o sin lâts a fâ il zîr dilunc la ciclabîl FVG-3 organizade dal trop Natison in biciclete e po dopo o vin fat un salt intal landri di Antro intes Valadis dal Nadison… a fâ il zîr in biciclete a jerin une trentine di personis e o vin podût gjoldi de biele zornade lant dilunc lis stadutis che a passin dongje dal Nadison… o sin ancje passâts par Sdricca di Sore indulà intal 1917 al jere stât fat il trop dai “Arditi d’Italia”… po dopo rivâts dongje Manzan o vin cjatât dai troncs di sbighet dilunc dal troi che dinissun ju sposte passe doi agns… ma a part chest piçul probleme a son ancjemò da risolvi cetantis altris robis une vore plui penzis come i depuradôrs des aghis sporcjis che no funzionin, la glerie che e jemple il jet dal flum, i troncs dai arbui che a blochin il regolâr flus de aghe… rivant a Vuelis o sin fermâts a cerçâ alc li dal agriturisim “La Grande Betulla” indulà nus vevin prontât dai plats di afetâts e formadis varis cun des jerbis, salacor une biele pastesute e sarès stât miôr stant che si veve ancjemò di finî il zîr… par di plui nus stavin puartant in taule no sai trops bocâi di vin blanc e neri… va ben che o sin a Friûl cjoc ma no si va indenat dome a vin… e dopo che sul mangjâ pront lis mans o vin slungjât, la voie parant vie, o sin tornâts a pedalâ passant par Levrons, Firman e rivant di gnûf a Cividât li de viele stazion dai trens, indulà si jere partîts… insome une biele zornade tant che cualchidun al à domandât a Stiefin di tornâ a organizâ biel prest un altri zîr… inalore sperant di tornâsi a viodi in curt… mandi a ducj!!!
Look at… the photos: Festinparco 2015
… il killer cidin
L’amiant al è stât un materiâl une vore doprât intes costruzions fintremai il 1992 cuant une leç e ‘nd improibive la produzion e la lavorazion ma no la vendite. La sô pericolositât par la salût e jere cognossude fin dal ’30 cuant in Gjermanie a forin fats dai studis indulà si pandeve che al jere un tuessin. Ma cun dut che si saveve che al jere pericolôs si è lât indenant a doprâlu in dut il paîs fin ai agns ’90. E cumò in plui dal problema de malatie che e à colpît ducj chei che a ‘nd son stâts esponûts, si zonte ancje il probleme di cemût smaltîlu.
Di fat a son ancjemò cetancj i lûcs, plui o mancul grancj, che bisugnarès bonificâ. Nô, intal nestri piçul, o podìn dâ un jutori pandint la sô presence, in particolâr in chei câs che a puedin deventâ un pericûl par la int o par il teritori.
Lis fotos, che si cjatin intai coments, a mostrin la situazion indulà al è stât cjatât chest materiâl cetant nereôs, tacant da Punta Sdobba a Fossalon di Grau – GO, indulà si cjate un piçul borc propit inte Riserve Natural de Fôs dal Lusinç, un puest visitât dispès dilunc vie il fin di setemane de int che e à a cjâr la nature.
Se us capite di cjatâ amiant/eternit bandonât intai cjamps o di intivâsi in fabricâts che lu doprin e a son mâl tignûts, viodêt di pandilu cun cualchi foto, visantsi di dî indulâ si cjate il lûc.
Look at… the photos: Amianto in Friuli
… crete lis Bedois @ Premariâs
E je chenti la Maestât sô il Nadison in dute la sô sflandorose bielece… cun cetante aghe che côr… che mude… che svolete… che cjante… une cjançon plene di sintiment… e il gno cûr si jemple di gj…onde…
Look at… the movie: E je chenti la Maestât sô il Nadison
… @ PREMARIACCO ( UD )
Il fiume Natisone a monte di Cividale del Friuli inizia a scorrere nella forra scavata nel conglomerato quaternario. Nel suggestivo tratto di Premariacco, dove la forra diventa un canyon, si trova la falesia “Le Betulle“.
La falesia è una delle + vecchie della zona essendo stata realizzata dal CAI negli anni ’50. Adesso ci sono diversi settori e sono state aperte molte vie, illustrate nella pagina del sito webandana.com.
In periodi come questo, di scarse piogge, c’è anche la possibilità di fare bouldering. I boulders disponibili sono un’infinità e c’è solo l’imbarazzo della scelta.
Nel settore Soravito c’è un boulder storico che nel filmato viene salito da Ivan e da Raffaele.
Trovare il posto non è molto difficile, arrivati a Premariacco dalla piazza con il semaforo si prosegue verso Ipplis/Manzano e prima del Ponte Romano sulla destra s’imbocca la via delle Betulle. Dopo aver parcheggiato in fondo alla via si prosegue x i campi fino al palo della luce. Cinquanta metri dopo sulla sinistra si trova un sentiero che scende nella forra.
Buon divertimento a tutti !
Look at… the movie: FALESIA LE BETULLE @ Premariacco ( UD )
😎
…IN COMUNE DI PREMARIACCO
…sarà inaugurato sabato 30 maggio alle 16.00 il nuovo spazio ricreativo sportivo. Il costo dell’opera è stato di 35.000 euro e i lavori sono durati tre anni. Fondamentale per il contenimento dei costi è stato il contributo dei volontari della Protezione Civile. L’area, di 12.000 mq, è quella dell’ex caserma Nadalutti di Ipplis e comprende un campo da calcio, una pista di pattinaggio, un campo da basket e pallavolo, giochi per bambini, panchine e ampie zone di prato.
Hmm… 💡 e se ci si aggiungesse una struttura per l’arrampicata ?


text:
Zovanîls
Zovanîls
Tu puedis acuisî gnûfs zuiadôrs pe tô scuadre normâl reclutant zuiadôrs de zovanîls. Chest al pues jessi fât in doi mûts:
-
Promovi un zuiadôr diretementri in prime scuadre doprant la rêt dai osservadôrs.
-
Fâ partî une scuadre zovanîl, reclutâ talents ogni setemane e fâju cressi. Tu puedis zuiâ partidis cuintri altris scuadris in seris privadis o publichis e, eventualmentri, promovi i zuiadôrs in prime scuadre.
Promovi zuiadôrs a câs diretementri in prime scuadre al è un mût sempliç e eficient par vê gnûfs zuiadôrs. Gjestî la scuadre zovanîl e je une sfide plui grande, ma a podarès jessi un grum plui divertente.
Tu puedis doprâ dome un sisteme a la volte. Se tu stâs doprant la scuadre zovanîl, no tu puedis promovi un zovin de rêt dai osservadôrs. Dut câs, i coscj de scuadre zovanîl a vegnin mostrâts come investiments te rêt dai osservadôrs, rindint plui facil par te capî se tu vuelis sierâ lis zovanîls e doprâ la rêt dai osservadôrs al sô puest.


text:
Dîs Comandaments
Speciâl codiç di leçs fondamentâls dât dal Idiu ai Israelitis.
Si lei intal Vecjo Testament che l'Idiu lu à scrit su tauletis di piere cun il so dêt e lis à consegnadis a Moisès. La Setante greche lis segne come "dèka" (dîs) "lògus" (peraule) dal cuâl al ven fûr il tiermin "Decalic"
Il contignût di chestis leçs a si cjate scrit intal libri di Esodi al cap. 20, che in sostance al dîs:
- No tu varâs altri Idiu al infûr di me. No tu âs di fati nissune sculture, ni figure des robis che a stralusin intal cîl, o a son su le tiere. No sta adorâ chestis robis.
- No sta nomenâ il non dal Idiu dibant.
- Santifiche il dî dal ripôs.
- Onore to pari e to mari
- No sta copâ
- No sta sbrissâ intal adulteri
- No sta robâ
- No sta dî false testemoneance
- No sta golosâ la cjase dal to prossim, ni la so femine, ni nissune altre so robe.


text:
La ARLeF (Agjenzie Regjonâl pe Lenghe Furlane) e à mitût online la gnove version de sô cjase su Internet, realizade de direWeb di Udin. Ae direzion www.arlef.it o cjatìn une da lis plui bielis vitrinis di lenghe e culture furlane viodudis fin cumò. Un sît pardabon sclet, dulà che si cognòs che la cure dai aspiets estetics e je stade aprofondide e dulà che i contignûts a son presentâts cun dinamicitât e cun sieltis cromatichis une vore frescjis che a restin tai voi. Il sît al è fûr par fûr bilengâl (furlan/talian) e al è simpri pussibil cambiâ la lenghe di visualizazion cence pierdi il troi da lis pagjinis visitadis. Ogni sezion e da il benvignût cuntune foto rapresentative, che e fâs incuriosî. Naturâl che a son presintis sezions di presentazion de Agjenzie, ma une vore di spazi al è lassât a la nestre marilenghe: no si fevele dome de sô storie e da lis tutelis, ma si vûl ancje tignî un voli su la condizion dal furlan jenfri lis altris minorancis europeanis, su la condizion sociolinguistiche, su la leterature, il teatri, il cine e vie indenant. O vin anche un puest pai comunicâts e pe rassegne stampe, pai documents de legjislazion, une bacheche pai bants e i avîs e par finì lis presentazions dai progjets dal Ent. La presentazion uficiâl e je stade fate ai 7 di Mai passâts a Udin cu la presince dal Assessôr regjonâl Elio De Anna, che al à volût difindi sei la Agjenzie, laudant so il gnûf statût, sei il puest che lis lenghis storichis de nestre regjon e àn di vê ancje in dì di vuê, jessint la fonde de nestre identitât. ■
Michele Calligaris
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +


text:
Cul tiermin cjamp di concentrament di Auschwitz (Konzentrationslager Auschwitz) par solit si intint dut un insiemit di cjamps di concentrament e di stermini fats su vie pe seconde vuere mondiâl cuant che i todescs naziscj ocupant la Polonie dongje a la citât di Oświęcim (in todescAuschwitz) che si cjate a 60 chilometris a ovest di Cracovie.
Il complès di maçalizi di Auschwitz al à vût un grant pês te soluzion finâl de cuestion ebraiche, zîr di peraulis doprât dai todescs naziscj par clamâ il stermini dal popul ebraic e di chei altris alì sierâts dentri che àn vt un simil destin, zingars, politics, omosessuâi e v.i., vignint a jessi in curt a scomençâ dal 1940 il plui grant e eficient centri naziscj di stermini. Si calcole che fintremai ai 27 di Zenâr dal 1945, cuant che l'esercit rus al è jentrât vierzint lis puartis ai 7.000 sorevivûts, a sedin muarts 1.500.000 feminis, fruts e oms. Vuê ce che al reste, al è patrimoni de umanitât.


text:
#02 – Il savon di Arturo Mi clami Arturo e o fâs l’inventôr. Sissignôr: inventore. La prime invenzion le ai vendude tancj agns indaûr al Comun di Mortean, un imprest par lis mierdis dai cjans, che al spant un prodot ecologjic in maniere che no si tachin sot des scarpis. Cualchi timp daspò, cu lis machinis che a corevin [...]
Categorie: Gjenar sociâl
#01 – Il pestel Dentri inta Capele Sistine, cul nâs par aiar, no finìs di scaturîmi devant di tante bielece. O met i voi su la parêt sud. – Mosè – mi cibiscje une vos sutile li dongje – Perugino e Botticelli – e zonte. Mi volti par disi graciis, ma nol è nissun. O ben: e je tante int [...]
#23 – I partîts e i restâts Achì e veve di jessi une storie come tantis. Une storie di un paisut scuindût intune piçule valade e tant amât: di chei che cuant che si è fruts a somein dut il mont, e cuant che si à viodût il mont a somein une robe piçule e di pôc. Une storie [...]
#19 – La Paloma Gaucha Le stofe blancje dal bleon che e veve puartât di cjase sô si slargjà tant che alis di uciel, e jere une biele matine soreglade e la frute, Carolina, e volè rompi lis regulis de fisiche e svolâ cun chestis alis costruidis in maniere precarie. Jê e jere la plui piçule di vot fradis e [...]
#14 – Une Punto blancje La machine e someave lâ di bessole, cuasi sbrissant sul asfalt in chê sere di Lui. Il cjalt morestât di une brise frescje al faseve inamorâ i crots e sgrasaiâ lis cialis intune cjante infinide. L’Istât al voleve za tacâ a finî. Ce pinsîrs di fâ e ce stupide jê a pierdi timp a cuistionâ [...]
#13 – Imbrunî… ment Le sintistu, no mo?, …come cui?… la Franci!… jê e stâ a scoltâmi come al solit… le sint a scoltâmi dute la zornade, cuant che o soi tal ort o sint che mi cjale a traviers lis fueis dal platin… o le sint cjalâmi cui siei voi di strie… e no crôt a nuie di ce [...]
#10 – Ripristinamont Di plui di vincj agns che la sience e podeve predî la ore juste che ogni un al sarès lât in chel altri mont. E veve rivât pardabon a strolegâ il dì e la ore precise di studament e fin cumò no veve falât nancje une volte. Daûr di ogni nassince, par leç, si scugnive informâ e [...]
#09 – Apis Mellifera Massachusetts, 2026 “CNN Health welcomes you to this worldwide TV link from the Massachusetts Institute of Technology to experience these epochal moment for planet Earth”. La reporter de CNN e vierç cussì il colegament in mondovision e dret a tachin a sudâmi lis mans dentri des manecis. Beeth e je cuiete, cussì le vin clamade cuntun zûc di [...]
#04 – La promesse L’amont al si nunziave cussì biel che mai. I rais dal soreli a rivavin dongje un tic smavîts, e dut intor al si vistive di colôrs inmagants. Ma no vevi timp di metimi a cjalâ chel spetacul. O vevi di tignî la promesse che o vevi fat a me stes, di rivâ a cent prime di [...]
La ispirazion, clare, le veve robade a Wilde. E il non i jere rivât dal intîf che ogni tant al salte fûr des falopis. Ospits… Spirts… Furlane e gjeniâl! E i prins timps e funzionave a sbreghebalon! Trops di clients ferbints e seneôs di durmî intun hotel gravit di fantasimis, spierdût inte campagne dal Friûl di Mieç, paiant cifris in [...]
#23 – Aghe sute “No stâ lâ di là dal sut!” mi dîs simpri mê none Lukzenerper cuant che mi viôt cjapâ sù la biciclete par lâ a zuiâ cui amîs. O vin il permès di torzeonâ par dute la boschete secje, ma traviersâ la vastitât di claps dulà che une volte al jere il grant flum no si pues. [...]
#21 – Pantan 15.998, 15.999, 16.000. Carli si concêt une polse prime di butâsi di gnûf inmuel ta chel oceani infinît di numars. La zornade e sarà inmò lungje – simpri che al vedi sens fevelâ di dì e gnot plantât ta chel budiel di tiere – e a lui no i reste che contâ il timp che lu divît [...]


text:
Al è cui che al dîs di no. No je la version par furlan dal titul di une innomenade cjançon di Vasco Rossi, ma, in struc, al è ce che al è saltât fûr di un incuintri european che si à davuelt a Barcelone ai 21 e ai 22 di Avrîl. Cun di fat, te capitâl de Catalogne si àn dât dongje i rapresentants di une schirie di aministrazions locâls dal continent cun chê di fâi cuintri ai gnûfs tratâts comerciâi internazionâi, che des dôs bandis dal Ocean Atlantic si varès voie di meti dongje, in non di chel che al ven clamât marcjât libar. Te smicje al è soredut l’innomenât TTIP (Transatlantic Trade and Investment Partnership), chel acuardi che al è daûr a jessi metût adun cun chê di rinfuartî lis relazions comerciâls tra la Union Europeane e i Stâts Unîts, daûr dai principis dal neoliberisim.
In cont des negoziazions dal TTIP, ai 8 di Lui dal an passât, si veve esprimût ancje il Parlament European, ae fin di un dibatit çuet, cun diviers rinviaments, tra une minorance di eurodeputâts – soredut dai grups de Çampe alternative e dai Verts e de Aliance Libare Europeane – che a mostravin di jessi atents, documentâts e par chel une vore critics e preocupâts e la plui part di lôr che a palesavin une motivazion e une atenzion pardabon minimâls. Il risultât al è stât une risoluzion, fate buine cun 436 vôts a pro, 241 cuintri e 30 astignûts, che e domandave ae delegazion de UE di lâ dilunc inte tratative, ma e faseve indenant une schirie di racomandazions che però no someavin – e no somein nancje cumò – in stât di condizionâle in maniere positive, par esempli in materie di pesticidis e di organisims modificâts gjenetichementri, cemût che a àn denunciât cualchi setemane indaûr Greenpeace, Friends of the Earth e il Corporate Europe Observatory.
Cundut de pocje atenzion che ur ven dade de bande dai media “mainstream”, diviersis analisis a mostrin che il TTIP forsit al garantìs i interès di uns pôcs di lôr, ma par sigûr al menace a fuart l’ambient, la salût e i dirits di ducj, in Americhe e soredut in Europe. Cun di plui, ancje lis percentuâls di incressite economiche previodudis a son une vore limitadis e duncje il belanç preventîf al è falimentâr in ducj i sens.
La sperance e je chê che il parlament european si dismovi e che al moment di valutâ il test definitîf al rivi adore a votâi cuintri. Par intant, la preocupazion e reste e la mobilitazion de societât civîl e di diviersis aministrazions locâls e va indenant. Passe 1.500 comuns a àn declarât la lôr contrarietât al TTIP: tra chescj a son citâts tant che Viene, Birmingham, A Coruña, Madrid, Grenoble e Barcelone, che e à clamât dongje i rapresentants di une cuarantine di chestis aministrazions, di diviersis bandis de Europe.
Al jere ancje il Friûl, cun Walter Mattiussi, conseîr comunâl di Merêt di Tombe, l’unic comun dal Stât talian presint, che al marche che «acuardis tant che il TTIP a son un pericul pai citadins, pai ents locâi e pal disvilup sociâl e economic des nestris comunitâts». «Par chel ancje Merêt di Tombe – al zonte il sindic, Massimo Moretuzzo – al à dât la sô adesion ae Declarazion di Barcelone che e domande la sospension des negoziazions di chescj acuardis e la garanzie des competencis des aministrazions locâls a pro di une economie teritoriâl, sostignibile, solidarie, sane e juste». ❚
Marco Stolfo
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +


text:
1914
AcjadimentsModifiche
In FriûlModifiche
Pal MontModifiche
- 28 di Jugn - A Sarajevo a vegnin copâts l'arciduche de Austrie Francesc Ferdinant e la sô femine. Cheste e sarà la cause che a scjadenarà la prime vuere mondiâl.
- 28 di Lui - La Austrie-Ongjarie e declare vuere ae Serbie. E scomence la prime vuere mondiâl
NassûtsModifiche
- 25 di Novembar - Joe di Maggio, zuiadôr di baseball merecan († 1999)
MuartsModifiche
- 20 di Avost - Pape Pio X
Premis NobelModifiche
- Pâs: no assegnât
- Leterature: no assegnât
- Midisine: Robert Bárány
- Fisiche: Max von Laue
- Chimiche: Theodore William Richards


text: Joibe ai 28 di Avrîl 2016, il dean dal moviment civic culturâl alpin-adriatic dal Fogolâr Civic e dal circul universitari furlan de Academie dal Friûl, prof. Alberto Travain, cui conseîrs movimentâi gjeom. Sergio Bertini e tenôr Gianfranco Savorgnan, al è stât, a Udin in Sale Ajace, che si à completât il pont “partecipât” de formazion dal Plan di Paisaç pal Friûl Vignesie Julie. Si che, tal so plait, il dean di chês clapis al à marcade in ben la ecezion di chê ocasion partecipadore. “E je la prime volte, in cincuante agns almancul, che, in Sale Ajace, intun Udin, une samblee di popul e vote, destinant des dretis, ancje ben cun funzions sôl che di consult! Cui che, compagn di noaltris, al à cirût l’an passât di rionzi il Renc medievâl citadin, massime istituzion storiche di partecipazion de comunitât locâl, di un tant al pues dome che indalegrâsi!” al à mutivât Travain.


text:
Insegne pubblicitarie
insegne luminose Milano e Provincia, insegne luminose Rozzano, Insegne luminose Centro Direzionale Milanofiori Rozzano, insegne luminose DHL
insegne Milano, insegne luminose Milano, insegne pubblicitarie Milano, insegne neon Milano, insegne luminose al neon, insegna luminosa SAMSUNG...
Insegne luminose Milano, insegne pubblicitarie Milano, insegne al neon Milano, insegne pubblicitarie luminose al neon Piazza San Babila - YAMAMAY
insegne luminose Milano, insegne pubblicitarie Milano, insegne luminose al neon , insegne luminose Piazza Duca D'Aosta Milano Stazione Centrale
insgene pubblicitarie Milano, insegne luminose al neon , insegne luminose Milano, insegne luminose SAMSUNG
insegne pubblicitarie Milano, insegne luminose Milano , insegne luminose SWAROVSKI
insegne pubblicitarie Milanofiori, insegne luminose Assago, insegne luminose Milano e Provincia, insegne luminose Mediolanum Forum
insegne pubblicitarie Milano, insegne luminose Milano, insegne al neon Milano


text:
Risuriment
Periode istoric, moviment di oms e ideis liberâls ch'al puartà a lis vueris per definitive liberazion da l'Italie de ocupazion foreste, massime di chee da l'Imperi d'Austrie prim e di chel d'Austrie-Ongjarie daspò e che al contibuì, in gran part, a la distruzion di chest ultim. La vuide dal Risuriment e fo puartade indevant di bande di une elit borghês, liberâl, massoniche e anticlericâl che pe planc planc e rivà a coinvolzi e a sveâ dut il popul talian. Dal 1848, al 1918 cul completament de unitât nazionâl e la formazion definitive dal Stât talian midiant lis Vueris di Indipendence.
Lis Vueris d'indipendence:
A chestis a van zontadis:
la Concuiste dal Sut-Italie par man da "i Mil" di Giuseppe Garibaldi
la Concuiste dal Centri-Italie
la Concuiste di Rome e dal Lazi


text:
1 di Mai
Il 1 di Mai e je la 121° zornade dal Calendari Gregorian, (la 122° se l'an al è bisest). A mancjin 244 zornadis pe fin dal an.
Acjadiments[cambie | modifiche il codiç]
In Friûl[cambie | modifiche il codiç]
- 1797 - Di Palme Napoleon al scrîf un dûr proclame cuintri la Republiche di Vignesie
Vie pal mont[cambie | modifiche il codiç]
- 2004 - La Union Europeane si slargje a est
Nassûts vuê[cambie | modifiche il codiç]
Muarts vuê[cambie | modifiche il codiç]
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Religjosis[cambie | modifiche il codiç]
Internazionâls[cambie | modifiche il codiç]
- In Italie e in diviers altris paîs e je la fieste dai lavoradôrs


text:
Tra i oms che si son batûts pe libertât dal Gales, il plui innomenât al è dal sigûr Owain Glyndwˆr (che sul imprin dal ‘400 al à vuidât une vuerilie che e à liberât une buine fete dal paîs dal jôf inglês), ma a ‘nd è almancul un altri che al à savût concuistâsi un puest impuartant intal cûr dai galês, ven a dî Gwynfor Evans (1912 – 2005).
Ancjemò impegnât intai studis di avocat, al veve metût sù a Oxford une sezion dal Plaid Cymru, il partît nazionalist galês a pene nassût. Tai agns seguitîfs si veve dedicât a fâ cressi chest partît, prime come militant e po, par passe trente agns, tant che president. Al jere stât lui a vuidâlu tes primis vitoriis e al jere stât il prin dal Plaid Cymru elet intal Parlament britanic (1966).
Pacifist convint, Evans si veve impegnât in diviersis bataiis no violentis in difese dal Gales. La sô determinazion e veve puartât il guvier di Margaret Thatcher a tornâ sui siei pas e a meti in pîts intal 1982 la prime television in lenghe galese: S4C. Il so impegn al è stât fondamentâl ancje par rivâ aes primis leçs di politiche linguistiche pal galês: un mert che i è stât ricognossût ancje dai siei aversaris politics.
In dì di vuê, il numar di personis che a fevelin par galês al è tornât a cressi. Cheste inversion e je fie de politiche linguistiche metude in at in Gales tai ultins 30 agns e otignude cul impegn dai militants e cun mobilitazions popolârs. Se dut chest impegn si pues strucâlu intun non, i galês no àn dubis tal dî che è chel di Gwynfor Evans.
CARLI PUP
TERITORIS – OMS DI LIBERTÂT. Gwynfor Evans, la vitorie de determinazion (Gales)Carli Pup
Tra i oms che si son batûts pe libertât dal Gales, il plui innomenât al è dal sigûr Owain Glyndwˆr (che sul imprin dal ‘400 al à vuidât une vuerilie che e à liberât une buine fete dal paîs dal jôf inglês), ma a ‘nd è almancul un altri che al à savût concuistâsi un puest impuartant intal cûr dai galês, ven a dî Gwynfor Evans (1912 – 2005).


text:
#19 – La flôr de bataie
Udin, Otubar dal 1383.
O cjapi un moment par cjalâmi ator e valutâ la situazion.
La androne e je strente. Masse strente par disfodrâ la spade e menâ colps cence intrigâsi. Un disavantaç par me, e un vantâç par chel smafar ca denant di me, che al à za la man pronte dongje de sô daghe.
O strenç il fodri de spade, che par solit o discjani e o ten te man çampe biel che o cjamini par strade. Mi ispire sigurece plui che no tignîle peade cu la cengle tal ombul.
Brute, brutone situazion. Une vorone intrigose. Ancjemò un pas, e chel birbant al sarà avonde dongje par rivâ a cjapâmi cuntune scurtissade, se al vûl.
No mi môf e o resti in spiete, pront a dut.
Il zovin mi cjale te muse. I siei voi mi lassin capî che, sot di chê mafie, e je ancje tante pôre. O ai di pensâ besclet ce fâ.
«Fermiti» i dîs cun vôs calme, ma salde. «Tu sâs cui che o soi jo. No sta fâ monadis, o acà va a finîle mâl.»
Il zovin al cencene e mi cjale ben. Contrari di lui, jo no pant nissune esitazion. Al sbasse il cjâf e al cjale par tiere, e al reste cidin par cualchi moment.
Sul inprin, al somee scuasi metile vie.
Ma no. Intun marilamp, chel sfondron al tire sù la muse dute ruane e cui voi disledrosâts de ruze, mi gafe cu la man çampe pal dacuel, e cu la drete al tire fûr la daghe par copâmi.
E je cuistion di un moment.
Biel che lui al à la sô daghe parecjade par colpîmi, jo o cjapi di buride il fodri de mê spade ancje cu la man drete e, fasint un pas indaûr, cuntun unic moviment lu alci viers diestre di mût di liberâmi de prese de sô man çampe dantiji un colp cul pumul de spade, e in chel i impiri la ponte dal fodri drete intal voli.
Il zovin si bute par tiere tignintsi la muse tes mans, sbielant e vuicant tant che une bestie disgosade. Al vai e al blesteme, ma ni lagrimis ni sants i tornaràn mai chel voli.
«Tenti fortunât» i dîs jo, prin di lâ vie. «No son tancj chei che a podin svantâsi di vê dât cuintri a Flôr dai Libars di Premariâs, e di vê puartade fûr la piel.»
di Barba Pisul Stentadizza
#1194


text:
Puedial mai jessi sugjestîf il Montafin? Cuant che lis fuarcis de Nature inte lôr potence a ufrissin al Om, piçul e cence peraule, un spetacul che al inglace il sanc fin dentri lis venis? Par chei che lu vivin in prime persone sigûr di no! Pluitost, al à dut il savôr de Tragjedie, cul colôr de Pôre e l’Insgrisulâsi de Muart. Ma leint lis cronichis che nus contin il Grant Scjas dai 3 di Zenâr dal 1117 (cronichis monastichis in particolâr, scritis un pôc in ducj i paîs coinvolts di chest colp trement), di sigûr o restìn incantesemâts: si trate di un dai taramots plui impuartants che la Europe e vedi mai vivût.
Di sigûr, al è il prin a jessi documentât cun precision di riferiments in contemporanie di plui bandis. Probabilmentri, la fuarce e la energjie discjadenade des lidrîs plui profondis de tiere e fo esaltade dal fat che lis scossis si sedin incjadenadis insiemi une su chê altre, intune golaine diaboliche che e cjapave vie vie plui fuarce: di Auguste, pes Gjermaniis, e lave sdrondenant jù pal Ducât de Carinzie, sdrumant il Patriarcjât di Aquilee, lis citâts di Verone e di Milan, devastant insiemi dute la antighe Langobardie e smicjant ancje plui di cualchi comunitât in Toscane, tant che Pise, juste par nomenânt une. Intai documents, che pardabon a meretaressin di jessi publicâts pe fuarce des imagjins che nus regalin, si contin robononis che tu disaressis vignudis fûr di un libri fantastic di liendis e di aventure. Lis ondis de Lagune di Maran si saressin alçadis come un mûr di aghe par gloti i paîs de riviere: un maremot, in definitive, che al varès scancelade par simpri le comunitât di Malamocco; a Vignesie la eruzion di une bugade velenose di solfar e varès pandût la presince dal Diaul daûr di un disastri tant grant; i flums si saressin alçâts par aiar, par tornâ a colà jù di bot in tal lôr jet, cun grant spavent di ducj chei ju cjalarin mateâ in chel mût.
Vie pe Patrie si saressin viodûts nûi di fûc colorâts di sanc, di sigûr sburtâts intal aiarat neri di un demoni. E cualchi ploiade di sanc e sarès colade ancje vie pes campagnis. Lis muracis dal Cjistiel di Glemone a vignirin jù cuntun grant sclop, rondolant fin parsore des cjasis dal borc che al steve rimpinât sot di lôr; e ancje a Cividât i mûrs di difese meridionâi e ben dôs toratis a forin sdrumadis par tiere. Patriarcje in chel àn al jere Vodalrì I di Eppenstein, un om di clare fame, preseât inte cort dal Imperadôr e ancje tignût in bon dal Pape. Al fo lui a dâi une grande sburtade ae costituzion di une rêt di munistîrs e di badiis propite tant che conseguence e rispueste al grant scjas: Ossiach, Mueç, Sittich, insiemi cuntune straordenarie cressite dal Cjapitul di Cividât. Une pensade mighe di pôc. Parcè che propite chê rêt di Fede, Sapience, Culture, e fo la grande responsabile di une circolazion di libris manuscrits, di oms e di ideis inte nestre Patrie. Ce insegnament vivarôs e grant: un scjas come che no si veve mai sintût prime al devaste paîs, cjistiei, monuments e muracis. Par tignî insiemi ce che al restave, chel Patriarcje stirian al pense di meti man a une rivoluzion culturâl grandiose, che e fasarà de nestre Patrie il zardin plui invidiât di dute la Europe. ❚
✒ Agnul Floramo
DI SCJAS IN SCJAS: I TARAMOTS INTE STORIE FURLANE. An 1117: il taramot plui grant di EuropeAgnul Floramo
Puedial mai jessi sugjestîf il Montafin? Cuant che lis fuarcis de Nature inte lôr potence a ufrissin al Om, piçul e cence peraule, un spetacul che al inglace il sanc fin dentri lis venis? Par chei che lu vivin in prime persone sigûr di no! Pluitost, al à dut il savôr de Tragjedie, cul colôr de Pôre e l’Insgrisulâsi de Muart. Ma leint lis cronichis che nus contin il Grant Scjas dai 3 di Zenâr dal 1117 (cronichis monastichis in particolâr, scritis un pôc in ducj i paîs coinvolts di chest colp trement), di sigûr o restìn incantesemâts: si trate di un dai taramots plui impuartants che la Europe e vedi mai vivût.


text:
E je l’ultime puntade che e siere la reflession di pre Antoni su pre Checo Placerean e in particolâr tocjant un dai aspiets di fonde de sô sielte di vite. Pre Checo al jere autonomist no par mode o par oportunisim, ma par profonde convinzion e sielte di vite. A cent agns de sô muart o podìn onorâlu soredut metint in pratiche, vivint, scombatint simpri pe dignitât, pe libertât, pe autonomie personâl e dal nestri popul.
pre Roman Michelot
O ai cirût di rapresentâ cun afiet e obietivitât, ancje se in maniere riassuntive, la figure di pre Checo tal so rapuart vitâl, esistenziâl, cu l’autonomie. Une figure che il timp le nete dai siei difiets e le fâs deventâ simpri plui sflandorose. Un om che forsit no lu vin cognossût e mertât fin dapît ma che al à onorade la nestre tiere e la nestre storie. Al è just onorâlu, studiâlu, capî e recepî il so mes, atualizantlu e rapuartantlu al nestri moment locâl, eclesiâl e globâl. Soredut al è just spartî la sô passion pe autonomie, il so gust pe libertât, la sô sielte di sacrificâ ancje la cariere par no vendi il cjâf e l’anime. O speri che la sô semence e cjati un teren ben arât e, se Diu al vûl, plui furtune di chê che e à vût cuant che lui al jere cun nô ancje cul cuarp. Al sarès il so ultin regâl, il plui splendit. Di un om libar imparìn a jessi libars, par podê no dome pretindi e batisi pe libertât e pe autonomie tal sens plui larc, ma par mertâle, gjoldile e tignîle cont come la robe plui biele e preziose de vite, anzit la condizion stesse dal vivi. Dome un libar al pò gjoldi la libertât e chest al domande fadie e lavôr interiôr incessant.
O sieri cuntune sflocje che e rint la sô idee in materie. Inte messe pai 900 agns de Patrie dal Friûl, sul palc de place di Aquilee, al à dit: “Se pes orelis di cualchidun la peraule autonomie e je masse fuarte, si contentìn ancje de indipendence!”. E une volte, tornant da l’Austrie, là che e jere nassude une des sôs cuatri o cinc nonis (lis vin contadis par ordin che lui nus int fevelave), al finançot che i domandave se nol veve propit nuie di diclarâ, al à rispuindût: “Personalmente non ho niente da dichiarare ma, se proprio insiste, dichiaro guerra all’Italia!”. Ancje chest al è un mût di jessi vîfs, alternatîfs, libars. ❚
Autonomie come categorie spirituâl. Decimeprime pontadepre Antoni Beline
E je l’ultime puntade che e siere la reflession di pre Antoni su pre Checo Placerean e in particolâr tocjant un dai aspiets di fonde de sô sielte di vite. Pre Checo al jere autonomist no par mode o par oportunisim, ma par profonde convinzion e sielte di vite. A cent agns de sô muart o podìn onorâlu soredut metint in pratiche, vivint, scombatint simpri pe dignitât, pe libertât, pe autonomie personâl e dal nestri popul.


text:
"O realizìn une analisi detaiade direte a fâ incressi il vuestri business sedi traviers il disvilup des rêts di vendite tradizionâls che traviers i canâi digjitâi"
DODO+ al interven cun strategjiis di marketing consolidadis e cun analisis di business strategy:
- Investigazion des tindincis dal marcjât
- Studi de concorence.
- Verifiche des esigjencis aziendâls.
- Setup di une strategjie di marketing digjitâl integrade cui plans di disvilup aziendâi
- Consulence e sorevision dal progjet par otimizâ il business.
Capî in maniere esate cui che a son i clients e struturâ la presince digjitâl par sodisfâ lis lôr esigjencis al è fondamentâl par un marketing in linie di sucès. Si à di lâ di là de suposizion semplice di cui che a son i nestris clients, al bisugne analizâ in maniere corete cui che a son e ce che a fasin in linie. Midiant de cognossince dai clients, de ativitât sociâl che a fasin, dal nivel di familiaritât cun internet, dai dâts demografics e des abitudins in linie o podìn, adun cu la vuestre aziende, creâ un plan che al cjapi dentri::
- La architeture dal sît web.
- Une strategjie di contignûts.
- Fânus cjatâ e prontâ une indicizazion corete.
- La integrazion dai sociâl media.
- Campagnis e-mail di sensibilizazion.
- Campagnis di Advertising (AdWords, Facebook etc.).
Par solit si partìs cu la planificazion de strategjie scomençant di cualchi pont selezionât, par dopo integrâ chei altris su la fonde dai risultâts otignûts.
Identificazion des fonts di espansion digjitâl
La cognossince des tindincis di marketing in linie dal Vuestri setôr specific e permet di:
- Valutâ lis tatichis che a àn vût sucès in passât e isolâ lis best practices.
- Individuâ dulà concentrâ i sfuarçs e lis azions di marketing.
- Elaborâ campagnis trativis e inovativis che si cognossin rispiet ae concorence.
- Puartâ la nestre aziende a vê, midiant de strategjie plui juste, il numar plui alt pussibil di clients di riferiment.
Par preparâ un business a vê sucès in linie al covente la cognossince de aziende
Prime di creâ o rinovâ la presince in linie si à di analizâ la proprie aziende e cjatâ lis jevis di doprâ par atrai clients. La strategjie in linie e à di jessi corelade a fuart cu la strategjie aziendâl.
Identificâ lis jevis aziendâls zovevulis al permet di:
- Fâ une corete analisi SWOT (Fuarce, Debilece, Oportunitât e Pericui) des ativitâts di marketing.
- Identificâ dulà concentrâ il nestri belanç e taiâ in maniere preventive coscj di campagnis no zovevulis.
Une preparazion e une analisi curadis de presince in linie a puartin simpri a risultâts impuartants e soredut misurabii.
Monitorâ la cressite dal business e i cambiaments de aziende
Une campagne di marketing in linie e domande analisis costantis e inzornaments par consolidâ e rindi efetive la presince de aziende. Te stesse maniere che la aziende si trasforme intal timp par miorâ simpri lis prestazions, ancje une campagne e à di jessi dinamiche e e à di vê tant che obietîf il coinvolziment massim de bande dal public. Cussì si podarà massimizâ simpri il ROI (Rese dal invistiment) dal marketing plan.


text:
FriuliDoc 2022 - Mostarda di zucca redazione
MOSTARDE DI COCE CITRINE di CLAUDIA PAVONI di TISANE
INGREDIENTS:
1 kg di coce
500 gr di zucar
2 limons no tratâts
1 lidrîs di zenzevar fresc
Essence di senape
1 naranç no tratât
Brucjis di garoful
Canele
PREPARAZION:
Sielzi la coce citrine cu la paste blancje e la scusse verde scure. Taiâle a daduts, metile intune pignate grande cul zucar, il struc dai doi limons e lis scussis (dome il zâl), taiadis ae julienne. Lassâ polsâ par almancul 24 oris in frigorifar, messedant ogni tant par morestâ la coce. Cuei a fûc bas par cirche une ore e zontâ la lidrîs dal zenzevar taiade a tocuts, cualchi gote di senape e la scusse dal naranç gratate. Par ultin, zontâ lis brucjis di garoful e la canele a plasê. Messedâ ben dut fin a vê une confeture/mostarde delicade. Perfete par compagnâ formadis tant che il gorgonzola, cul muset o cun salums tant che il culatello.
Scolte la ricete in lenghe furlane:


text: Il prof. David Bizjak, linguist tolminot, academic di Cjaudistrie, fidelissim dal Moviment Civic Culturâl Alpin-Adriatic dal Fogolâr Civic e sostenidôr ferbint de “marilenghe”, al è ore presint il dean gnûf dal storic Circul Universitari Furlan de Academie dal Friûl, fradaie che in chescj ultins vincj agns si à butât fûr, lidrîs primarole e vuê rame nobile dal Moviment za fa menzonât, sul puartâ indevant juste ben la lenghe e la culture furlanis dutune cuntun fuart spirt civistic e euroregjonalistic mittel-european. Chest studiôs sloven, duncje, al cjape il puest dal prof. Alberto Travain, citadin di Udin, inventôr dal Circul e sô guide storiche, rivât insom di dîs agns di comant. Ve che dongje di Bizjak, che si à instalât sorestant di chê Clape ai 25 di Novembar 2014, te ricorence tradizionâl di Sante Catarine, cuntune cerimonie te Sale dai Ats di Palaç Antunin, a Udin, alì de Universitât, che tal 1994 chê Academie e je partide di là, a saran, cun funzions di prodean, il chimic Victor Tosoratti e, di cancelîr, il dot. Andrea Cantoni, contabil, compagnâts di cuatri conseîrs di presidence vâl a dî la prof.e Renata Capria D’Aronco (su la azion associazionistiche), sâr Pietro Maria Crestan (su la tradizion di azion studentescje), la prof.e Fulvia Romanello (su la azion scolastiche) e l’inz. Ennio Valdevit (su la tradizion di azion europeistiche-regjonalistiche). Par conseis sul maneç economic de Associazion si larà dilunc a metisi in mans dal fidât comercialist dot. Franco Gremese li che il dean discjadût Travain e il benemerit zovin ativist Francesco Nicolettis a jentraran tal senât de Socie. Chel istès prof. Travain, tal discors che al à fat di cumiât, al à contade sù in struc la storie de Clape che, di une posizion origjinarie di avanguardie, frontade suntune pretese ben resonade di citadinance in Friûl par lenghe e culture furlanis te vite dal teritori, sociâl e istituzionâl, si à cjatât a puartâ indevant, isolade e ridude parfin dentri di cierts zîrs furlanistons, la idee che al covente tornâ a implantâ un sens di citadinance di plante fûr, che al ameti, no dome proformis, lis identitâts storichis di un puest tal vivi locâl di sistemis nazionâi di chei vieris o aromai mondiâi. Su chest fat culì, il dean chel discjadût al à vût iniment i cetancj agns di impegn de Academie, dutune cul Fogolâr Civic, tal prudelâ iniziativis cul fin di tirâ sù un sens su chei ponts culì soredut tes scuelis e in mieç dai zovins. Il prof. Bizjak, presentant il so program, al à dit che il leam culturâl cul Moviment civistic-euroregjonalistic za dit al larà indevant e che e sarà grande disponibilitât a colaborâ cun altris istituzions e associazions prin di dut dal Friûl, de Slovenie e de Austrie. Pe ocasion a jerin diviersis rapresentancis de societât civîl e culturâl dal teritori chês dongje dal Circul e dal Moviment che si ju à menzonâts: de sorestanzie provinciâl udinese dal Istitût nazionâl talian dal Galon Turchin a chê dal Club UNESCO di Udin e a la priorie de Confraternite locâl dal Crist; de studiose dot.e Marisanta di Prampero de Carvalho al benefatôr pre Tarcisio Bordignon. Ancje il dean chel gnûf dal Coordenament Citadin dal Borc de Stazion di Udin, il primari dot. Fernando Luisi, al à partecipât a la ocasion. Lis delegazions dai cinc “cuintîrs” dal Fogolâr Civic – cui conseîrs movimentâi gjeom. Sergio Bertini, sâr Giuseppe Capoluongo, prof.e Renata Capria D’Aronco, siore Marisa Celotti, siore Jole Deana, sâr Francesco Nicolettis, tenôr Gianfranco Savorgnan e, tra i banderârs, siore Elvia Tosolini – a àn fat riverence, in finâl, cul inchin des lôr bandieris, sul moment tradizionâl de “cerimonie de gale” cussì clamade, là che il distintîf dal dean che al va sù juste ben si pontilu sul Confenon de Fradaie, at simbolic di un cjapâsi responsabilitât de gnove sorestanzie sociâl. Presint ancje il vessilîr gjenerâl sâr Gianfranco Passone, savi de Academie, cu la bandiere storiche aquileiese. De Associazion a jerin, duncje, i gnûfs dean e prodean, i conseîrs D’Aronco, Romanello e Valdevit, i trê savis e i controlôrs dot. Gianpietro Babuin e sâr Renato Chizzo.


text:
O ai cognossude une siore vere…
8 coments On O ai cognossude une siore vere…
-
-
-
O bat il martiel: Barbara –
Dome la sô pene e sa puartâti tai meandris dal cûr.
-
-
-
Biele le conte, o vevi bielzà scrit il gno pinsir ma ue no lu cjati publicat
O pues torna a diti che il to spirit plen di amor al à jemplat di gjonde il mio
cor e jo o crot che no tu resteras mai sole , parcè che il to mut di scrivi al rive
a jentra in te anime di ogni letor , compliments brave jo no vevi mai let alc dai tieiscrits
Plume di Ingjustri
-
grassie a ducj e di cûr par stâmi dongje intant che o scrîf e, par te Plume d'ingjustri, une vore preseade des tôs peraulis! Cheste gnot mi 'nd à scrit il fì di Siore Gjne e mi 'nd à dît che lui e sô sûr a si son comovûts pal gno ricuart de mari. O soi ancje jo comovude di sintì che di altris a provin lis mês istessis emozions…ancjemo grassie a ducj!
-


text:
Aç
Luci Aç (par latin Lucius Accius; Pesar, atôr dal 170 p.d.C. - Rome, atôr dal 84 p.d.C.) fo un poete roman antîc.
Biografie[cambie | modifiche il codiç]
Nassût a Pesar atôr dal 170 p.d.C. di sclâfs sfrancjâts, al vivè a Rome, là che al ve une formazion elenistiche e che al vignive protezûts di Decim Juni Brût, vignint su unevore svantôs e supierbeôs (se i antîcs le contin juste une volte si refudà di jevà su a Juli Cesar Strabon parcè che no lu crodeve degn di lui come poete e une altre si fasè tirâ su une statue sproposetade). Tal 140 al partecipà a un concors di tragediis cuintri l'innomenât Pacuvi. Al murì atôr dal 84.
Lis oparis[cambie | modifiche il codiç]
- Tragediis: ind' scrivè plui di corante, dutis cuntun gust za lât in vieri; difat nol veve supât par nuie il gnûf spirt di misure e ricuiliment che al disveave il circul dai Sipions, vint miôr cirî il patetisim e i efets barocs e lis peraulis arcaichis e altitonantis, come che a si faseve une volte, par meti su drams unevore dûrs e clapignôs, truculents e viaments e fogôs. Ind' butà fûr ancje dôs ambientadis a Rome: il Decius, sed Aenaedae e il Brutus, là che al memoreave la fondazion de republiche di bande di Luci Juni Brût, che al jere un antenât dal so protetôr.
- Oparis di critiche leterarie e di erudizion, là che al presentave simpri ideis murlacs, forsit propite par dâ a diviodi di jessi diviars, come i Pragmatica e i Didascalica.
- Annales di storie in esametris.
- Sotadica, une ricolte di poesiis licenziosis.
- Une opare georgiche, la prime de leterature latine, che e veve non Parerga (des Voris e i dìs di Esiodi), Praxidica (di une dee) o Praxidicus (di un astrolic).
- Poesiis d'amôr, fra lis primis de leterature latine.
- Saturnis pe inaugurazion di un templi a Marte di bande di Decim Juni Brût
- Epigrams par incensâ i siei protetôrs.
Bibliografie[cambie | modifiche il codiç]
- Ettore Paratore, Storia della letteratura latina, Bologne, Sansoni, 1957
- Paolo Fedeli, Storia letteraria di Roma, Napoli, Ferraro, 2004
Leams esternis[cambie | modifiche il codiç]
- Àccio, Lucio, treccani.it


text:
Crauì: palaç Roncato
Home Trois Troi Furlan Seconde tape Crauì Foto 3
Aiello - Cormons
IIn place e je la Vile “Steffaneo Roncato” (dal sec. XVII, la tradizion orâl le date 1640), cu lis cjasis dutis ator e la Capele. Si conte che il pitôr Gian Domenico Tiepolo al à piturât doi cuadris propit par chê Capele di famee.
L'interni al è insiorât di stucs e afrescs che a disin che a sedin di Francesco Chiarottini e di Francesco Fontebasso (sec. XVIII).
Steme comunâl
di San Vît de Tor
Aiello - Cormons
Steme comunâl
di San Vît de Tor
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
Istituto Comprensivo di Moimacco, Premariacco Remanzacco
Via Mercato Vecchio, 17 FR. Orsaria 33040 PREMARIACCO (UD)
E-mail istituzionale udic83100q@istruzione.it - PEC udic83100q@pec.istruzione.it
C.F. 94071000304 - Codice univoco per la fatturazione elettronica: UFKYIA
La storia che o vin scoltât nus insegne che intal ort o vin di meti simpri tantis jerbis aromatichis ( salugjee, tim, basili, mazorane salvadie e vie indevant) , ma ancje rosis come la purcite, la polentone, il nasturç, il soldât: dutis plantis che a tegnin lontan besteutis come i pedoi di tiere, lis furmiis, lis pudiesis, che a mangjin o a supin la linfe des plantis dal nestri ort.
DOS a mame e papà o ai miei nonos che chestis jerbis e chestis rosis a fasin deventâ biel e sflandorôs l’ort, oltri che cetant profumât, e , cun di plui, a judin a parâsi dai parassîts!
A cura della classe quinta della scuola primaria di Moimacco.


text:
I libris dai Macabeus
I libris dai Macabeus a contin la storie de resistence dal popul ebraic cuintri de opression dai forescj. Un fat vonde usuâl une volte, dome che chi l’intent de lote nol è tant politic ma religjôs. I protagoniscj a sintin di jessi a part di un disen ch’al partìs di Diu. Di chi la lôr fuarce.
Il titul di “Macabeus”, ch’al à dât il non ai libris e ai sorestants e martars di chê ete epiche, al sarès dome il sorenon di Gjude, il prin campion de rivolte (1 Mac 2,4). La tradizion ebraiche e clame dute la famee cul sorenon di Asmoneus, dal non di un lôr von.
La ete dai Macabeus e à come sfont storic lis monarchiis elenistichis nassudis dopo di Alessandri il Grant (+ 323 p.d.C.). Lât in sfas il so imperi, i gjudeus si son cjatâts mo cui Tolomeus, cuant che a gjolderin di un fregul di pâs (libri dal Fi di Sirac), mo cui Seleucidis de Sirie. E chi, sot di une calme di façade, e scomence la grande prove dal popul ebraic: l’elenisim. Che nol è dome cjapâ sù la mode greche, ma pierdi in cualchi maniere, cu la culture, ancje la religjon, ricjece e peculiaritât dal popul ebraic. Un di chei moments là che si riscje di sparî parcè che ti copin l’anime (Mt 10,28) e dopo ancje il cuarp.
In cheste lote o vin, di une bande, la prepotence dal elenisim ch’al cjate cualchi sustignidôr ancje tal ambient gjudaic e, di chê altre, la cussience nazionâl peade a la leç e al templi.
I doi libris a son stâts acetâts tal cjanul dai libris sants dai gjudeus di Alessandrie, ch’a leievin la Bibie in grêc. No ju àn ricognossûts invezit i ebreus de tiere di Canaan, ch’a jerin de idee che il cjanul al fos sierât cun Denêl.
La glesie, sul esempli dai apuestui, e à acetât il cjanul alessandrin e cussì i doi libris dai Macabeus a son jentrâts te Bibie cristiane.
Sul scomençâ de ete cristiane, a son stâts scrits ancje il III e il IV libri dai Macabeus. La lôr impuartance storiche e religjose e je plui limitade; di fat a son metûts fra i apocrifs dal VT.
Il prin libri dai Macabeus
Il cuarp dal libri al pò jessi dividût in trê parts, ognidune par un dai fîs di Matatie:
I) Gjude Macabeu (166-160 p.d.C.) (3,1-9,22);
II) Gjonate (160-142) (9,23-12,53);
III) Simon (142-134) (13,1-16,24).
Il libri al è stât scrit par ebraic, ma lu vin dome midiant di une version greche.
L’autôr al è un gjudeu palestinês, ch’al à scrit dopo de muart dal tierç Macabeu ma prime che Pompeu al cjapàs Gjerusalem (63 p.d.C.).
Il timp tratât al va dal 175 p.d.C. (inizi dal ream di Antioc Epifane) al 135 p.d.C. (inizi dal ream di Zuan Ircan).
Si trate di un document di storie a caratar religjôs e nazionâl. No si pò dineâ la veretât dai fats contâts di un ch’al palese une cognossince profonde de gjeografie de tiere di Canaan e dai fats sucedûts, ma si à di tignî simpri presint il mût di scrivi la storie e lis intenzions dal autôr, ch’al intint fâ une storie religjose ancje cuant che al fevele di aveniments militârs e di berdeis politics.
In cheste clâf di leture, la disgracie dal popul e je viodude come une conseguence inmediade dai siei pecjâts e la vitorie di chescj valorôs e je merit esclusîf di Diu, il grant protagonist di dut il libri. E di Diu l’autôr al à un concet cussì alt che par solit nancje no lu nomene, preferint doprâ la peraule “Cîl”.
Un libri come chest, là che la politiche e semee di cjase, al è te linie de storie de salvece: salvant la libertât religjose e l’indipendence nazionâl, si salve il gjudaisim, ch’al è la strade che Diu al à sielzude par rivâ a la plenece de rivelazion.


text:
OGM
Tant che Organisim cun Genetiche Modificade si definissin dome i organisims là che une part dal gjenome e sedi stade cambiade midiant des modernis tecnichis di inzegnarie gjenetiche. No son calcolâts "organisims cun gjenetiche modificade" ducj chei organisims che il lôr patrimoni gjenetic al ven cambiât dopo di procès spontanis (modificazions e trasferiments di materiâl gjenetic a sucedin di fat in nature in plui ocasions e chescj procès a son la origjin de diversitât de vite su la tiere), ma introdusûts dal om cun altris tecnichis che no son cjapadis dentri inte definizion dade de normative di riferiment (par esempli cun radiazions che a jonizin o mutagjens chimics).
I OGM a vegnin segnâts dispès tant che organisims transgjenics: i doi tiermins no son sinonims par vie che il tiermin transgjenesi si riferìs al inseriment, intal gjenome di un organisim, di gjens che a divegnin di un organisim di specie divierse. A son definîts invezit OGM ancje chei organisims che a risultin di modificazions che no previodin l'inseriment di nissun gjen (par es. a son OGM ancje i organisims che dal lôr gjenome a son stâts gjavâts dai gjens), cussì come che i organisims là che il materiâl gjenetic zontât al ven di un organisim "donadôr" de stesse specie. In chest secont câs cierts studiôs a fevelin di organisims cisgjenics.


text:
Pauli e lis sôs letaris
Stant al Cjanul Muratori di Rome, dal 180, Pauli al è ricognossût tant che autôr des tredis letaris dal cjanul cristian za dal secont secul d.d.C. Pe letare ai Ebreus, invezit, tocje spietâ il cuart secul par cjatâle dentri tal “corpus” dal apuestul in dutis lis glesiis. In dì di vuê però no si pense plui che dutis lis tredis letaris a sedin propit autentichis, ven a stâi che lis vedi detadis diretamentri Pauli a di un scrivant. Sun siet no ’nd è cuistions, biel che chês altris – ai Efesins, ai Colossês e la seconde ai Tessalonicês – a son stadis mandadis cu l’autoritât di Pauli, tal sens che lui i varès dade l’incariche di scrivilis a di un secretari. Pes trê pastorâls, invessit, si scrupule che lis vedi scritis un dissepul di Pauli e po mandadis a non so e cu la sô autoritât. Dome cussì si spieghe la diviersitât di lengaç, di stîl, di contignût teologjic fra chestis letaris e chês siet autentichis.
Lis letaris di Pauli a cjapin dentri un arc di timp ch’al corispuint al cûr de ativitât missionarie di Pauli, dai agns cincuante al sessante, aventi, d.d.C. Tal lei chestis voris, al è ben partant di vê sot voli i fats plui impuartants de vite di Pauli. O vin un pont di partence sigûr tune iscrizion su piere cjatade a Delfi in Grecie dal 1887, là che si ripuarte une letare dal imperadôr Claudi. In cheste letare si fevele dal proconsul roman G.A. Galion, ch’al è stât a Corint dal 51 al 52. Al è il stes proconsul che i gjudeus di Corint devant di lui a àn acusât Pauli di jessi un propagandist periculôs di une religjon ch’e savolte la leç (Az 18,12). Partint di cheste cumbinazion e tirant fûr ce ch’a disin i Az e lis letaris, o podìn fâsi un telâr de vite e de vore di Pauli.
Al nas a Tars in Cilicie sul scomençâ de ete cristiane (5-10 d.d.C.). Dopo di vê fat i studis di fonde te sô stesse citât, al passe a Gjerusalem, là ch’al va a la scuele superiôr e a l’academie dal mestri Gamaliel, un savi de tradizion di Hillel. Pauli si bute tal moviment dai fariseus, al devente un persecutôr sfegatât dal moviment cristian ch’al à a pene a pene tacât a sgripiâ. La sô vite e gambie di fonde-fûr sul at de clamade o rivelazion di Damasc, tor la metât tai agns trente (36/37). D’in chel moment Pauli al tache a dâ sot cence padin e a inmaneâ la mission cristiane, prin tai ambients de Sirie (Antiochie e Damasc) e de Cilicie e podopo, cun altris campagnis o viaçs missionaris, tes grandis citâts de Macedonie (Filips, Tessaloniche), de Grecie (Corint) e de Asie minôr (Efeso). I doi grancj centris par sparniçâ la vore missionarie e pastorâl a son Corint, là che si ferme par un an e mieç (51/52 e 57/58) e Efeso, par trê agns di file (53/56); di Efeso al mande lis letaris ai Galazians, ai Corints e ai Filipês; di Corint, la letare ai Romans e ai Tessalonicês.
A mieç di chestis letaris, Pauli al sprolungje il contat personâl cu lis sôs comunitâts cristianis ancjemò in butul. E di fat lis sôs voris no nassin a taulin, ma a son mutivadis di cheste dibisugne di contat cui cristians. Cuant che nol pò lâ a cjatâ, cul so consuet, i grops cristians nassûts tes citâts ch’al à predicjât il vanzeli, o che nol à la pussibilitât di mandâ un so compagn o un ch’al lavore cun lui, ur scrîf une letare e al mande cualchidun a puartâure ai cristians. E cussì, midiant des sôs letaris, Pauli al rive a cumbinâ trê robis:
1) a colmâ la vore scomençade e la dutrine fate di persone;
2) a sclarî cualchi cantin in merit a ce ch’al à contât e al so mût di fâ il missionari e il pastôr;
3) a dâur spirt ai cristians par no che si lassin impressionâ dal ambient contrari e ch’a molin.
Chest intent soredut missionari e pastorâl nus sclarìs ancje il stamp des letaris di Pauli. L’apuestul, tal componi la sô vore, si ripie a la tradizion bibliche e al zonte bocons di dutrine e di predicje, formulis di fede, lauts e preieris. La suage de letare e je chê solite, classiche, ma il contignût al è claramentri cristian e di marcje pauline. La letare e tache cu l’intestazion: cui ch’al mande, a di cui ch’al mande, il salût di “gracie e pâs”. Une preiere di ringraciament nus puarte pal plui al cûr de letare, là ch’al trate la sô cuistion in doi moments: di dutrine e di vite pratiche. Al siere cun cualchi informazion, cu lis racomandazions e cul salût, che nus ricuarde chel des preieris de semblee cristiane.
Il valôr di chest preziôs mac di letaris – no dutis, che and è ancje ladis pierdudis, come lis dôs letaris ai Corints – al è di prime par tancj aspiets. Prin di dut lis letaris di Pauli a son i documents storics plui vieris, firmâts e sigûrs, de prime ete cristiane, almancul lis siet letaris ritignudis autentichis di ducj. Pauli al à mandadis lis sôs letaris un vincj o trent’agns prime ch’a fossin componûts i nestris vanzei sinotics. In secont lûc, o cjatìn ta chestis voris la documentazion de prime tradizion cristiane: la biele gnove, la dutrine e la profession de fede. E o cjatìn ancje, magari di sbris, i elements di fonde de prime tradizion liturgjiche a rivuart de eucaristie e dal batisim. Pauli ur propon ai siei cristians un implant di vite ch’al è la conseguence de fede che a àn acetade e screade tal batisim. Lis letaris di Pauli, scritis intun bon grêc, a son un puint jenfri i doi ambients culturâi, chel biblic-ebraic di une bande e chel grêc-elenistic di chê altre. L’esperience cristiane, nassude te culture ebraiche-palestinese, si riplantile tal ambient internazionâl grêc.
In chestis letaris Pauli si presente tant che il grant organizadôr de mission cristiane e il prin teoric dal cristianesim. Il cûr di ce che Pauli al va a dîur ai cristians e je la gnove de libertât, don di Diu a mieç di Gjesù Crist, midiant dal Spirtu Sant. Une libertât ch’e devente amôr concret e atîf di fradis ch’a spietin la plenece de redenzie finâl. In struc, lis letaris di Pauli nus metin in contat cuntun grant cristian de prime ete che, par iniziative di Gjesù Crist resurît, al è deventât vanzelisadôr dai paians e pastôr des comunitâts cristianis ancjemò in butul.
La letare ai Romans
Te tabele uficiâl des voris di san Pauli, la prime e je la letare mandade a la comunitât cristiane di Rome. No je però la prime par ordin di timp, seben ch’e je la letare plui madressude e miei inmaneade dal apuestul. Che di fat si scrupulave s’e fos propit une letare o ben un tratât ch’al cumbinave la gnove cristiane cu la riflession teologjiche di Pauli. A pro de prime impinion e reste la suage, che e je claramentri di letare. E tache cu la direzion: cui ch’al scrîf, Pauli servidôr di Gjesù Crist, apuestul par clamade, mandât a contâ la buine gnove di Diu; ur scrîf a chei di Rome mandantjur il salût di “gracie e pâs”. Compagn cuant ch’e finìs. Dibot dut il cjapitul XVI al è pai salûts e pes ultimis racomandazions, par finî cuntune laut o dossologjie cristiane, 16,25-27.
La letare e disvuluce e e va a font dal teme metût za tes primis riis: il vanzeli, che Pauli ur conte cun libertât e cun spirt a ducj, puars e siôrs, studiâts e ignorants, e je une fuarce di Diu par salvâ ogni om ch’al crôt, di gjernazie ebraiche o dal mont paian, parcè che tal vanzeli – al scrîf Pauli – “si palese la justizie di Diu di fede a fede, come ch’al è stât scrit: Il just al vivarà midiant de fede” (1,16-17). E je cheste gnove di salvece tant che don gratuît di Diu, di acetâlu cun plene adesion a la fede, la glagn di dute la riflession e dal resonament di Pauli (3,21-31). E di fat te prime part al mostre, passant la storie fûr par fûr, che cence vanzeli si à dome miserie spirituâl e morâl, tant pai paians come ancje pai ebreus. Tant chei che no àn rivât a salvâsi ni cu la filosofie ni cui privilegjos religjôs che ju puartin tant (1,18-3, 20). Pauli ur mostre il spieli di Abram, just no par vie di ce ch’al à podût cumbinâ umanamentri, ma midiant de fede (4,1-25).
Il cûr de letare al conte la storie de liberazion dal om des trê sclavitûts: de muart, dal pecjât e de leç (5,1-7,25). Chest procès di liberazion si siere in positîf contant de gnove vite dal Spirt, che i cristians lu àn vût midiant dal batisim (8,1-39). La part teoriche de letare e finìs cuntun piçul tratât su la storie di Israel. Pauli al mostre che Diu al ten fede al so impegn di salvece cun dut che il so popul lu à butât di bande e che nol à volût ricognossi in Gjesù Crist il Messie. Di fat Diu al salve i oms no pai lôr merits o pai dirits cuistâts ma pal so boncûr cence fin (9,11-11,36). I cristians, sfrancjâts dal sotanisim dal mâl e ristorâts cul don dal Spirt, a àn di fâ un’altre vite, e Pauli ur fâs une tabele dai dovês ch’a àn tai confronts de comunitât e ancje cun chei altris oms e cul Stât (12,1-13,14). I ultins doi cjapitui a frontin une cuistion interne de comunitât: no si à di lassâi cjapâ pît al rusin jenfri progressiscj e tradizionaliscj, ma si à di cjalâ plui indenant (14,1-15,13).
Par rigjavâ il moment ch’e je stade componude cheste letare, si à di tignî cont des informazions che l’autôr in persone nus dà prin di sierâ, (15,14-32). Al è rivât dibot a la spice de sô ativitât missionarie in Orient, là ch’al à implantât il vanzeli tai centris plui impuartants, e al à tal cjâf di inmaneâ une campagne di vanzelisazion in Ocident, te Spagne, cjapant dentri ancje la comunitât cristiane di Rome. Ma prime al à di rivâ in puart cul so impegn di tirâ sot bêçs pai cristians puars di Gjerusalem. Par chel al invide i cristians de capitâl a preâ che i gjudeus-cristians a capissin a font il so intent: rinfuarçâ l’unitât dai doi grops cristians, chel di divignince ebraiche e chel dai convertîts dal mont paian. Si pò duncje scrupulâ che Pauli i vedi detade la letare al scrivant Tierç biel ch’al jere a Corint, in cjase di Gaio (16,22-23).
Daspò secui di cuistions e di cavîi, scomençant de riforme di Martin Lutâr ch’al à madressût il so pinsîr tal coment a la letare ai Romans (1515-1516), vuê si pò lei chestis pagjinis cuntun voli plui libar e seren. Cjapant in man la grande letare di Pauli, si à l’ocasion par ducj i cristians di tornâ a supâ la sostance dal vanzeli tant che risultive de vere libertât e capare de vite eterne, par ducj chei che le acetin cun fede e che le metin in pratiche cun coerence.


text:
Discussion utent:DPD-
Varietât di furlan doprade a Sivian[modifiche il codiç]
Mandi, o ai let il tô contribût su Sivian. Graziis di ce che tu âs scrit, al sarès biel che ducj a scrivessin su la vichipedie dal lôr paîs ancje cuant che al è piçul e se tu âs la pussibilitât di zontâ alc altri fasilu! Ti scrîf pes corezions ae lenghe doprade che tu âs fat, o ai viodût che ae fin tu âs scrit di vê doprât il furlan dal paîs. Cheste e je une cuestion che e jere za stade dibatude su la Vichipedie e si jere decidût di zirî di scrivi i tocs tal Furlan standard. Lei ce che al è scrit in Ortografie. Se tu âs voie tu podaressis zontâ un toc dulâ che si mostrin lis carateristichis de lenghe locâl o une liste di peraulis o di toponims dal puest, par esempli viôt ce che al è stât fat tai tocs sui paîs di San Zorç de Richinvelde o di Rigulât. Dutcâs, prime di modificâ la grafie doprade o spieti une tô opinion. Mandi --Tocaibon (discussioni) 18 di Avr 2012 a lis 20:43 (UTC)
Dubis su Friûl?L=sivian.furlan[modifiche il codiç]
Mandi, scuse se ti disturbi ma par me tu stâs sbaliant cu lis pagjinis Sivian/furlan e sore dut Friûl?L=sivian.furlan. O ai metût dai coments su lis discussions dai doi articui (Discussion di Friûl?L=sivian.furlan, Discussion di Sivian/furlan), tal câs continuin la discussion lì. Atenzion, no ai nie cuintri il furlan di Sivian o in gjenerâl cuintri lis varietâts furlanis, anzit se si rivas a scrivi e a descrivi lis diferentis feveladis, magari in maniere enciclopediche, al sarès biel, ma no mi somee just meti diviersis versions de stesse pagjine come che tu stâts fasint cun Friûl?L=sivian.furlan. Viôt ancje:
- La pagjine di Benvignût,
- i 5 principis fondamentâi,
- Liniis vuide pe ortografie,
- domandis e rispuestis
--Tocaibon (discussioni) 8 di Jug 2012 a lis 20:39 (UTC)


text:
Tes cjartis de Serenissime si cjate la memorie
de Resistence de Patrie,
che i sbirats venits a cirivin di reprimi
La dominazion di Vignesie (1420-1797) e fo la cause di une situazion di conflitualitât estreme tra lis cjasis nobiliârs furlanis e lis comunitâts citadinis, tant che i plui di trê secui dal Leon a rapresentarin un sfaldament progressîf dal tiessût sociâl de Patrie. Vignesie e gjoldeve di cheste situazion dal moment che e judave a strenzi i gredeis dal so glimuç politic, fondât su lis clapis e su lis clientelis di aleancis che a podevin judâ la oligarchie di lagune a fâ i siei interès su la “tiereferme”: une colonie di molzi, siore di risorsis teritoriâls pe flote mercantîl e di vuere, e ancje di lavoranzie a cost bas. Tancj a forin i furlans che, ridusûts intun stât di miserie, a lerin a jemplâ lis filis di chei mercenaris che i siôrs a dopravin tant che un esercit personâl, util par risolvi cualchi svindic o par esercitâ cu la pôre la lôr autoritât su lis vilis e su lis comunitâts de puare int. Se chest al è il cuadri di fonts, nol sarà dificil capî che la muart dal Patriarcjât e fo ancje la cause di un slargjâsi dal malstâ sociâl, trasformât in chê forme di deviance che dispès e cjape la muse dal banditisim, agjevolât di un clime politic degradât e ancje di chê nature salvadie e ruspiose che ancjemò e imperave fûr des campagnis: palûts, cjamps pustots, boscs e monts dificii di meti sot control. I magjistrâts mandâts di Vignesie, intes lôr relazions, a fevelin dispès di “gente feroce e facile ad ogni precipitosa resoluzione”, intate violente e lare, in sumis, cul gust dal riviel tal sanc, simpri golose di bandonâsi a situazions pericolosis, pronte ancje a piâ il fûc de disubidience civîl e armade, pûr di meti intal sac lis autoritâts che propit no rivavin a parâsi di nissune bande. Sassins, cuintribandîrs di sâl e di tabac, braconîrs e sbandâts a gjoldevin dal jutori de int, e adiriture ancje dai predis, che invezit di metisi de bande de leç e de justizie (chê dai parons!) a sunavin fintremai lis cjampanis par visâ che i soldâts o i sbirats a jerin daûr a rivâ. Pauli Sarpi (1552 -1623), consulent de “venetica sapienza”, al ricuarde ae “Eccellenza del Doge” che chi in Friûl oms e feminis a sglonfavin lis bandis di une umanitât che e veve pierdût l’orientament, une fradaie di vagabonts, mendics e di sbandâts fûr di ogni control, simpri pronts a metisi sot di un o di chel altri sorestant par cjatâ protezion e par fâ ce che ur comodave di plui. La Patrie e ven cussì descrite tant che une “speluncha de ribaldj e de mal fattori”: cussì al ven fûr di une assemblee dal Parlament tignude intal 1481. Udin aromai al jere deventât la sede dal lutignint, rapresentant uficiâl dal dôs, il plui alt in grât inte jerarchie dal domini venezian, che di fat al veve scancelât secui di autonomie aministrative che tantis comunitâts gruessis, ma ancje rurâls, a podevin sbandierâ cun tante braùre, indicant lis racueltis di statûts e di leçs scritis daûr de usance antighe dai lôr antenâts. Tancj esponents de nobiltât, pleâts e ridusûts a cortesans, a tacavin a bandonâ i lôr cjistiei trasferintsi in citât, a Udin o adiriture a Vignesie. Ce che al è sucedût intal Carnevâl dal 1511, la joibe grasse di sanc che ben ducj aromai o cognossìn pai studis che a son stâts fats, e je dome che il sûr di une damigjane plene fin sul ôr di chê degradazion civîl e morâl là che la politiche dai gnûfs sorestants e veve ridusût la societât furlane, bandonade intun stât di anarchie complete. A sgarfâ jenfri lis cjartis dai procès criminâi, nus ven fûr un fresc di violence straordenarie: dut ce che al va ben par ofindi e par fâ mâl al ven doprât cuintri chei che si considerin nemîs. No bastin plui curtìs e pugnâli: il ‘500 e il ‘600 a son i secui dai velens. Chei di meti intal plat o intal cit de mignestre, ma ancje chei plui rafinâts, che a imbombin il tiessût di un façolet o di un vistît. O savìn di letaris invelegnadis no dome intes peraulis, ma ancje intal ingjustri: bastave vêlis pes mans e la muart e tacave ben planc a fâ il so mistîr. Par no fevelâ des bustis che a sclopavin in muse, cuant che si crevave il sigjîl par vierzilis. Une situazion complicade. Ma ancje une forme di Resistence. Se il sorestant al incjarne la leç, alore jessi bandît al voleve dî rivâ a berlâ cuintri di lui, alçant la bandiere de libertât. Al vâl ancje pe Sante Incuisizion, che chi in Friûl e pues jessi interpretade tant che un imprest par strenzi la lenghe dai furlans te glove dai sorestants. Altri che sotans! Altri che rassegnâts! Bisugne ricognossii a Vignesie un merit: nus à insegnât a dî “Siôr no!”. In sumis, o vin capît che jessi bandîts, eretics e laris al è simpri miôr che jessi sotans. ❚